Diari Oficial de la Generalitat Valenciana


Sumari del DOGV 8477, del 01-02-2019 (2019/931)

RESOLUCIÓ de 24 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes concedides per a l'exercici 2019 als projectes de caràcter pluriennal aprovats en el marc de la Resolució de 9 de febrer de 2018, del president de l'Institut Valencià de Competitivitat Empresarial (IVACE), per la qual es van convocar les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/931


Data del document
:   24-01-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes concedides per a l'exercici 2019 als projectes de caràcter pluriennal aprovats en el marc de la Resolució de 9 de febrer de 2018, del president de l'Institut Valencià de Competitivitat Empresarial (IVACE), per la qual es van convocar les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019. [2019/931]  
  
Per Resolució de 9 de febrer de 2018, del president de l'Institut Valencià de Competitivitat Empresarial (IVACE), es van convocar les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019 (DOGV 8241, 23.02.2018). L'article 12, Dotació pressupostària, de la citada disposició estableix que el pressupost per a 2019 tindrà caràcter estimatiu, i el seu import aproximat serà el mateix que per a l'exercici 2018, amb idèntica distribució; en tot cas la concessió de les ajudes quedarà condicionada a l'existència de pressupost adequat i suficient en aquest exercici. Conseqüentment, la Resolució de data 20 de juliol de 2018, del president de l'IVACE per la qual s'adjudicaven les ajudes als projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics per als exercicis 2018 i 2019 disposava que de les ajudes als projectes de caràcter pluriennal en la part corresponent a l'exercici 2019 quedaria condicionada a l'existència de pressupost adequat i suficient en aquest exercici  
  
Per això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 7 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització modificada per l'Ordre 6/2017, de 7 de març, de la Conselleria d'Economia Sostenible, Sectors Productius, Comerç i Treball, resolc:  
  
  
Article únic. Publicació del pressupost  
Donar publicitat als crèdits que han de finançar les ajudes concedides per a l'exercici 2019 als projectes de caràcter pluriennal aprovats en el marc de la Resolució de 9 de febrer de 2018, del president de l'IVACE, per la qual es van convocar les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019. La quantia total destinada a finançar aquestes ajudes en el període 2019 serà de 87.752.422 - amb la següent distribució:  
  
- Codi línia pressupostària S0381000: 2.485.720 euros- Actuació 1: Comarques el Camp de Morvedre i el Camp de Túria.  
- Codi línia pressupostària S0384000: 2.200.400 euros- Actuació 2: Comarques la Ribera Alta i la Ribera Baixa.  
- Codi línia pressupostària S0368000: 5.937.770 euros- Actuació 3: Comarques l'Horta Nord, l'Horta Oest, L'Horta Sud i València.  
- Codi línia pressupostària S0369000: 2.632.960 euros- Actuació 4: Comarques els Serrans, el Racó d'Ademús, la Costera, la Foia de Bunyol, la Plana d'Utiel-Requena, la Canal de Navarrés, la Vall d'Aiora, l'Alcalatén, l'Alt Millars i l'Alt Palància.  
- Codi línia pressupostària S0367000: 2.018.210 euros- Actuació 5: Comarques el Baix Vinalopó i l'Alacantí.  
- Codi línia pressupostària S0370000: 3.303.940 euros- Actuació 6: Comarques l'Alt Vinalopó, el Vinalopó Mitjà, la Marina Alta i la Marina Baixa.  
- Codi línia pressupostària S0385000: 4.004.600 euros- Actuació 7: Comarques la Plana Alta i la Plana Baixa.  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 24 de gener de 2019.- El president de l'IVACE: Rafael Climent González.